                                             dom
afsagt den 12. marts 2015 af østre landsrets 5. afdeling
(landsdommerne ulla langholz, bo østergaard og ole græsbøll olesen).
5. afd. nr. b-290-14:
1) færøernes landsstyre
2) heilsumálaráðið
(begge advokat jógvan elias winther poulsen)
mod
region hovedstaden
(advokat benedicte galbo)
færøernes rets dom af 15. januar 2014 (bs 1971/2010) er anket af færøernes landsstyre og
heilsumálaráðið med påstand om frifindelse, subsidiært betaling af 5.223.155 kr. og mere
subsidiært betaling af 6.074.313 kr.
indstævnte, region hovedstaden, har påstået stadfæstelse.
færøernes landsstyres og heilsumálaráðiðs subsidiære påstand vedrører perioden fra den 4.
marts 2008, hvor ministeriet for sundhed og forebyggelse ved et brev redegjorde for, hvorfor
de færøske myndigheder efter ministeriets opfattelse skulle afholde udgifterne til as
anbringelse på sct. hans hospital. den mere subsidiære påstand vedrører perioden fra den 2.
oktober 2007, hvor psykiatrisk center sct. hans sendte udkast til aftale om undersøgelse,
behandling og pleje af a til de færøske myndigheder.
procedure
parterne har for landsretten gentaget deres anbringender for færøernes ret og har procederet i
overensstemmelse hermed.
                                                - 2 -
færøernes landsstyre og heilsumálaráðið har yderligere gjort gældende, at det interne
betalingssystem mellem de danske regioner ikke kan overføres til forholdet mellem en region
i danmark og færøerne, at færøerne ikke ved overtagelse af sygehusvæsenet uden
udtrykkelig lovhjemmel har overtaget ansvaret for betalingen for retspsykiatrisk behandling,
og at der, uanset at der er truffet afgørelse af retten om, hvor varetægtsfængslingen skal ske,
skal foreligge en henvisning til behandling fra de færøske myndigheder, hvilket der ikke er
hjemmel til at fravige.
til støtte for de subsidiære påstande er det gjort gældende, at der i hvert fald tidligst kan
foreligge en betalingsforpligtelse fra den 4. marts 2008, subsidiært den 2. oktober 2007.
region hovedstaden har yderligere gjort gældende, at de færøske myndigheder i hvert fald fra
den 2. oktober 2007 var bekendte med, at regionen ikke fandt sig forpligtet til at betale for
behandlingen. endelig er det bestridt, at ministeriet for sundhed og forebyggelses brev af 4.
marts 2008 kan føre til noget andet resultat.
landsrettens begrundelse og resultat
§ 6 i lagtingslov nr. 64 af 17. maj 2005 om sygehusvæsenet med senere ændringer er inde-
holdt i lovens kapitel 2 om retten til ydelser. bestemmelsen regulerer således alene, i hvilket
omfang a havde krav på gratis sygehusbehandling på færøerne, men ikke om det er de
danske eller de færøske myndigheder, der i givet fald i første omgang skal afholde udgifterne
til den fornødne behandling.
a, der havde udviklet paranoid skizofreni, befandt sig ombord på et færøsk indregistreret
skib, da han begik den strafbare handling, og den fornødne behandling af hans sygdom er
dermed nærmere knyttet til færøerne end til danmark, hvor han kun havde ophold i
forbindelse med sin undersøgelse og behandling.
det fremgår af § 11 i lagtingsloven om sygehusvæsenet, at undersøgelse og behandling f.eks.
i danmark af patienter kun kan ske med visitationsudvalgets tilladelse.
afgørelsen om, at a under sin fortsatte varetægtsfængsling skulle anbringes på sct. hans
hospital, blev truffet af retten på færøerne. en eventuel godkendelse fra visitationsudvalget
                                               - 3 -
kan i hvert fald i en sådan situation alene anses for en intern ordensforskrift, der ikke kan
ændre på den grundlæggende pligt for færøerne til at betale for behandling i danmark af
retspsykiatriske patienter med den fornødne tilknytning til færøerne som f.eks. a.
herefter og af de grunde, der i øvrigt er anført i dommen, for så vidt angår pligten til betaling
for perioden indtil den 18. juni 2007 og fra den 2. oktober 2007, stadfæster landsretten
dommen.
færøernes landsstyre og heilsumálaráðið skal betale sagsomkostninger for landsretten til
region med 200.000 kr. beløbet omfatter udgifter til advokatbistand inkl. moms. ved fast-
sættelsen af beløbet til dækning af udgifterne til advokatbistand er der ud over sagens værdi
taget hensyn til sagens omfang, varighed og betydning.
                                    t h i k e n d e s f o r r e t:
færøernes rets dom stadfæstes.
i sagsomkostninger for landsretten skal appellanten, færøernes landsstyre og heil-
sumálaráðið, betale 200.000 kr. til indstævnte, region hovedstaden.
det idømte betales inden 14 dage efter denne doms afsigelse.
